**समाचार**  
**निगम का विशेष सम्मिलन सम्पन्न**  
**(सुप्रीम स्मार्ट सिटी कोरबा प्लान एवं उपखण्ड स्तरीय वन अधिकार समिति गठन के प्रस्ताव का हुआ अनुमोदन )**

कोरबा 08 फरवरी 2018 -नगर पालिक निगम कोरबा का विशेष सम्मिलन आज सम्पन्न हुआ, सम्मिलन में सुप्रीम स्मार्ट सिटी कोरबा प्लान एवं उपखण्ड स्तरीय वन अधिकार समिति के गठन       संबंधी प्रस्तुत प्रस्ताव का अनुमोदन निगम परिषद द्वारा किया गया।   
    पूर्व निर्धारित कार्यक्रम के तहत आज नगर पालिक निगम कोरबा के मुख्य प्रशासनिक भवन साकेत स्थित सभागार में निगम का विशेष सम्मिलन आयोजित किया गया। सभापति श्री धुरपाल सिंह कंवर की अध्यक्षता तथा महापौर श्रीमती रेणु अग्रवाल व आयुक्त श्री रणबीर शर्मा की उपस्थिति में सम्पन्न निगम परिषद के विशेष सम्मिलन में आज सुप्रीम स्मार्ट सिटी कोरबा के प्लान के अनुमोदन तथा नगर पालिक निगम कोरबा क्षेत्र में उपखण्ड स्तरीय वन अधिकार समिति के गठन संबंधी प्रस्तुत प्रस्ताव का अनुमोदन निगम परिषद द्वारा किया गया।